13 Avril 
1639. 
6 Juillet 
1639, 
30 
Veymar, ou le commandement de Richelieu qui vouloit extirper les Bour- 
guignons; mais l’action la plus cruelle fut l’horrible incendie de la ville 
de Pontarlier. 
44. Veymar auoit traicté auec la ville de Pontarlier une grande somme 
pour le reachapt de leurs meubles et contre son traicte auoit pillé leur 
ville, et vouloit neantmoins estre payé de la somme a luy accordée, ce 
qui n’estoit ny iuste ny possible; mais on luy auoit donné ostaiges dez le 
commencement, des plus riches de Pontarlier ausquels il fit de la peine 
et de la peur pour faire que leurs amis retirez en Suisse treuuassent de 
l'argent, et a ce moyen extorqua la plus grande part de la rançon a luy 
accordée , après quoy estant passé a Brisac il commenda aux François qui 
estoient restez dans Pontarlier de la brusler. Si ce fut luy ou Richelieu 
qui commenderent cest incendie, nous ne l’auons iamais sceu certainement, 
car Veymar pour couurir ses cruautés et pariures employoit des François 
a l'exécution : il auoit employé a Sainct Claude la Mothe Odancourt, il 
employa Guebrian à Pontarlier, et quoy qu'il en soit, Veymar et Richelieu 
et les caluinistes suedes et françois estoient esgalement ennemis de nostre 
Bourgougne. 
Quelques gentils hommes francois catholiques aduertirent les plus hon- 
nestes gens qui restoient a Pontarlier de se retirer, sachant le iour qui 
estoit destiné pour le brusler, et le iour arriué furent fermées les portes 
de la ville et gardes posées pour empescher aucun de sortir : puis les boute- 
feux disposez embraserent la ville en tous endroits, afin que tout d’un 
temps l’execution se fit. Ceux de Pontarlier qui restoient pansans courir 
aux portes les trouuoient fermées et gardées, ils se iectoient dans les caues 
des maisons , mais les boutefeux qui estoient par les rues les en retiroient 
et.les iectoient dans les feugx : et quelques personnages d’honneste condi- 
tion qui estoient restez malades furent rostiz et consummez dans leurs mai- 
sons ; le feu parut toute la nuict tel et si grand qu’a Sainct Âne ou nous 
estions esloïgnés de six lieues on voyoit aussi clair que de iour sur noz 
rempars. 
La peste ne fit pas moins de mal que Veymar, tuant partout ou elle 
rencontrait des personnes ; Salins fut le plus affligé , Sainct Ane ou 1estois 
en fut rudement atteint et y moururent de quinze cens personnes qui y 
estoient, peu moins de mille durant les mois de juin et juillet. 
15. Veymar auoit laissé garnisons a Joux, Noseroy, Chasteluillain et la 
